section_heading: Stadion
paragraph_text: 250px|mini|desno|Stadion "Iza Vage" Stadion NK Neretve zove se Iza Vage i nalazi se u samom središtu grada Metkovića, u Sportskoj ulici. Naziv Iza Vage nosi prema zgradi otkupne stanice za duhan, kolokvijalno zvane Vaga, iza koje se igralište nalazi. Navedeno igralište je predano na korištenje NK Neretvi još 1946. godine. A nakon rješavanja problema s vlasništvom igrališta koji su započeli 1952. godine, a zbog kojih je klub bio ugašen četiri godine, uređenje igrališta je započelo 1955. i završeno je 1971. godine. Stadion se sastoji od istočne i zapadne tribine i trenutačno može primiti oko 3000 gledatelja. U 2008. godini postavljene su sjedalice na zapadnoj tribini stadiona, a iza zapadne tribine otvoreno je osvijetljeno malonogometno igralište s umjetnom travom, dar hrvatskog reprezentativca Darija Srne svom matičnom klubu.